《题孙忠靖公遗像并墨迹诗册 其二》
清代·曹秉哲

人误天尤厄，身亡国亦休。血膏沙草碧，泪涌雨霖愁。

忠愤偕儿女，清凉负壑丘。遗篇谁解唱，榆塞鬼吟秋。

作者简介：（?—1891）清广东番禺人。同治四年进士。官编修。光绪间补河南彰卫怀道，值沁河决口，秉哲冒险抢修，又妥理赈务，百姓受惠。调署开归陈许道，修防黄河两岸，亦有成效。尝刻前人治河诸书，以备后任参考。官至山东按察使。